 Dịka a sị na a gbaghị Ụzọ oweri mgba ọ naghị echi, ụlọ ọrụ ahụ na-ebu agha megide ịkpọ, ma ọ bụ ịtụ mgbere ọgwụ ike, ngalaba ya nke steeti Anambra anwụchikọọla ma kpụgharịa mmadụ iri na asatọ, bụ ndị a na-enyo ènyò na ha na-etinye aka nọgwụ ike Cannabis Sativa.  Ndị ahụ bụ ndị a nwụchikọrọ nAwka bụ isi obodo steeti Anambra nụtụtụ ụbọchị Satọdee, ma bụrụkwa ndị mmadụ iri na isii nime ha bụ ndị sitere mpaghara mgbago ugwu ala na mpaghara ebe ndị ọzọ dị iche iche nala anyị.Nokwu ya dịka ọ na-akatọ nke ahụ, onye na-ahụ maka mmekọrịta ọhanaeze na ụlọ ọrụ ahụ, bụ Maazị Charles Inodgie mere ka a mara na ha nwụchikọrọ ndị ahụ site na ngagharị ahụ ndị otu ụlọ ọrụ ahụ bàgidere nime obodo na na mpaghara nebe dị iche iche na steeti ahụ iji hụ na a napụsịrị ndị ntorobịa ọgwụ ike na steeti ahụ dịka nhọpụta izugbe ahụ a ga-eme nala anyị na-akpụdobe nso. ọ sị na ọgwụ ike bụ otu nime ihe ndị na-edubà ma na-etinye ndị ntorobịa anya nịrụ ọrụ akpụobi na isukanye ọgba aghara noge nhọpụta ọchịchị.O mere ka a mara na ọgwụ ike jọgburu onwe ya na-ebutekwara mmadụ ọnwụ ike, ma kpọkuokwa ndị nne na nna ka ha na-ejide ma na-eleru ụmụ ha anya nke ọma oge ọbụla, iji mara ebe ha na-etinye aka na ndị ha na ha na-emekọ ihe.Nokwu nke ya, otu onye ọzọ selitere isi nụlọ ọrụ ahụ, bụ maazị Sam Thankgod katọrọ otu ndị ntorobịa sizị etinye aka nọgwụ ike aghara aghara ugbu a, na-agbanyeghị na o bibiela ọtụtụ ndụ, ma mee ọtụtụ ha bụrụ ndị ghọrọ ahịa. Ọ kpọpụtasịkwara ọtụtụ ọghọm na ihe ọdachi niile dị iche iche na-esi nitinye aka nọgwụ ike apụta, ma kpọkuo ndị ntorobịa ka ha gbaa mbọ, baara onwe ha, ezinaụlọ ha na obodo ha úrù, ma sepùkwa aka nọgwụ ike nihi na onye ọbụla a nwụchikọrọ na nke ahụ bụ onye a ga-akpụpụ ụlọ ikpe ma were usoro iwu wee nyụchaa anya. 